Publication: Magyar Közlöny
Issue: MK-2004-7 (Year: 2004, Number: 7)
Era: 2004-2010
Section: OM rendelet, valamint a 45/1997. (III. 12.) Korm. rendelet
Paragraph Index: 631

2. pontjában szereplõ szakmai követelménymodulok figyelembevételével összeállított alábbi feladatot kell a jelöltnek végrehajtania: A. tételsor: A vizsgán olyan projektmenedzseri komplex feladatokat kell a jelöltnek megoldani, melyben rámutat a projekt feltételeire és problémáira, de egyszerre veszi figyelembe a minõségbiztosítási, a logisztikai és a munkatársi megnyerés szempontjait, illetve az Európai Uniós pályázatokkal szembeni követelményeket. B. tételsor: A vizsgán a jelöltnek megadott szempontok alapján idegen nyelven nemzetközi levelezést, pályázatot, projektet vagy szakmai megbeszélési jegyzõkönyvet kell készítenie. C. tételsor: A vizsgán a jelöltnek Internet, szövegszerkesztõi, táblázat-, adatbázis-kezelõ, szervezési és ütemezési programok segítségével projektfeladatokhoz alkotó módon, adatokat, információkat kell gyûjteni, illetve projektdokumentumokat kell készíteni, vagy bemutatni. A vizsga tételsorait a szakképesítésért felelõs minisztérium központilag adja ki, és a jelölt a vizsgán kapja meg. A szóbeli vizsga tartalma A szóbeli vizsgán a III. fejezetben és a IV. fejezet 2. pontjában szereplõ szakmai követelménymodulok figyelembevételével összeállított központi tételsorok alapján számolnak be tudásukról a jelöltek. A szóbeli vizsga tételsorait a szakképesítésért felelõs minisztérium központilag adja ki. A jelöltnek mindhárom kötelezõ, valamint egy válaszható tantárgyból kell kérdést kapnia. A szakmai gyakorlati vizsga tartalma A jelöltnek mintegy 30—40 oldal terjedelmû szakdolgozatot kell készítenie témavezetõ vezetésével (nem felsõoktatási intézményben folyó képzés esetén, az azzal szerzõdést kötött felsõfokú oktatási intézménnyel egyeztetett témakörökben). A szakdolgozat a jelölt önálló munkája. A szakdolgozat elkészítésével és megvédésével azt kell a jelöltnek bizonyítania, hogy alkalmas a szakterülethez kapcsolódó feladatok megoldására. A dolgozatnak önálló gondolkodásmódot kell tükröznie, tartalmaznia kell a jelölt értékelõ véleményét és javaslatait. A szakdolgozatban és a védés során számot kell adni a jelöltnek arról, hogy mennyire tudja szintetizálni és hasznosítani a tanultakat, alkalmazni a szakterület terminológiáját. A szakmai gyakorlati vizsgán a vizsgázó ismerteti a feladat megoldását, és válaszol a bíráló, illetve a vizsgabizottság kérdéseire.

Source: https://magyarkozlony.hu/hivatalos-lapok/046b40a3328c105522a67126dc867dd1214d738e/dokumentumok/9d522a734660f4b1e326115af30177e90fc5adb8/letoltes